Publication: Magyar Közlöny
Issue: MK-2001-60 (Year: 2001, Number: 60)
Era: 1990-2004
Section: [Az 1/1997. (I. 9.) HM rendelet mellékletének
Paragraph Index: 337

a) Ismerje: — a fegyveres szolgálat teljesítéséből következő kötelezettségeket és jogokat; — a katonák magatartásának normáit békeidőben és háborúban; — a katonai függőségi viszonyokat és az abból adódó követelményeket; — a parancsot és a parancsadási jogot; — a szolgálat ellátásának szabályait; — a fegyelmi jogkör gyakorlásának alapjait; — az ügyviteli és titokvédelmi előírásokat; — a gépjármű igénybevételével kapcsolatos feladatokat; — a tömegpusztító és gyújtófegyverek hatását, az ellenük való védelem lehetőségeit, az ipari katasztrófák, nukleáris balesetek hatásainak csökkentése, illetve megszüntetése érdekében végrehajtandó feladatokat; — a Magyar Honvédség felépítését, haderőnemeit, fegyvernemeit, szakcsapatait; — az összfegyvernemi harc fogalmát, célját, főbb jellemzőit, fajtáit, formáit, a harc biztosítását, az összfegyvernemi alegységek szervezetét, harceljárását, a saját alegységek helyét, szerepét az összfegyvernemi harcban; — a harc- és a harccal kapcsolatos tevékenységek alapfogalmait, jellemzőit, alapelveit; — más államok katonáinak, haditechnikai eszközeinek felismerési jeleit; — a tereptan alapjait, a terep katonai alkalmazásának lehetőségeit; — a logisztikai támogatás alapjait; — a fegyvernemek és szakcsapatok alkalmazásának alapjait; — a jog, a nemzetközi hadijog, a nemzetbiztonság, a békeműveletekben való részvétel, a személyügy, az általános munkavédelem, a baleset-elhárítás, a tűzvédelem, a környezetvédelem és a hadkiegészítés alapvető előírásait.

Source: https://magyarkozlony.hu/hivatalos-lapok/9478f51ba64b94134e4ea8752a1d190302f2f5b2/dokumentumok/ffe29ddb5a863841c8e4c91e5ade45607257de6d/letoltes